**ԱՄՓՈՓԱԹԵՐԹ**

**ԳՈՒՅՔ ՆՎԻՐԱԲԵՐԵԼՈՒ ՄԱՍԻՆ**

**ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ ֆինանսների նախարարություն | 02.05.2022թ. |
| N01/8-2/7579-2022 |
| ՀՀ ֆինանսների նախարարությունը քննարկել է Ձեր 19.04.2022թ. NԳՍ//9563-2022 գրությամբ ներկայացված՝ «Գույք նվիրաբերելու մասին» ՀՀ կառավարության որոշման նախագիծը (այսուհետ՝ Նախագիծ) և հայտնում է հետևյալը.  Նախագծով նախատեսվում է ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեին ամրացված, պետական սեփականություն հանդիսացող, ՀՀ Կոտայքի մարզ, գյուղ Ջրվեժ 3-րդ փողոց 5/1 հասցեում գտնվող 0.159 հեկտար մակերեսով հողամասը նվիրաբերել ՀՀ Կոտայքի մարզի Ջրվեժ համայնքին (այսուհետ՝ Համայնք)՝ համայնքային ուսումնամշակութային զարգացման կենտրոն (այսուհետ՝ Կենտրոն) հիմնելու նպատակով։  Նախագծի 2-րդ կետի 1-ին ենթակետով համայնքային ուսումնամշակութային զարգացման կենտրոն հիմնելու նպատակով 2022-2024 թվականներին նախատեսվում է իրականացնել 300.0 մլն դրամի ներդրում, որից 105.0 մլն դրամը կամ 35 %-ը պետք է իրականացվի պետական բյուջեի միջոցների հաշվին, իսկ 195.0 մլն ՀՀ դրամը կամ 65 %-ը՝ Համայնքի բյուջեի միջոցների հաշվին: Միաժամանակ նախագծի հիմնավորման համաձայն՝ Նախագծի նպատակն է նշված հողամասի վրա **սուբվենցիայի ծրագրի իրականացմամբ** Կենտրոնի կառուցումը։  Վերջինիս կապակցությամբ սկզբունքորեն դեմ չենք, սակայն հարկ ենք համարում նշել, որ վերոնշյալ Կենտրոնի կառուցման աշխատանքների իրականացման նպատակով՝ սուբվենցիա ստանալու համար, ՀՀ տարածքային կառավարման և ենթակառուցվածքների նախարարության կողմից (ՀՀ կառավարության 16.11.2006թ. N 1708-Ն որոշմամբ հաստատված կարգի համաձայն) ՀՀ վարչապետի որոշմամբ ստեղծված սուբվենցիայի ծրագրերի գնահատման միջգերատեսչական հանձնաժողովի կողմից դրական եզրակացություն ստացած համապատասխան փաստաթղթերի փաթեթ ՀՀ ֆինանսների նախարարություն ներկայացված չէ: | Ընդունվել է։  Նախագիծը լրացուցիչ քննարկվել է ՀՀ Կոտայքի մարզի Ջրվեժ համայնքին ղեկավարի հետ, որի արդյունքում նախագծով սահմանվող ներդրումների չափը հստակեցվել է, ինչպես նաև նախագծով, որպես ներդրումային պարտավորություն սահմանվել է միայն համայնքի կողմից նախատեսվող ներդրումների չափը՝  3 տարվա ընթացքում 496 266 576 ՀՀ դրամ։ |
| 2. Կադաստրի կոմիտե | 26.04.2022թ. |
| NՍԹ/4225-2022 |
| Առաջարկություններ և դիտողություններ չունի։ | |
| 3. ՀՀ Կոտայքի մարզպետարան | 21.04.2022թ. |
| N01/12/02298-2022 |
| Առաջարկություններ և դիտողություններ չունի։ | |
| 4. ՀՀ վարչապետի աշխատակազմի Ֆինանսատնտեսագիտական վարչության  եզրակացություն | 21.04.2022թ. |
| N01/12/02298-2022 |
| 1. 2-րդ կետի 1)-ին ենթակետի և հիմնավորման համաձայն՝ համայնքային ուսումնամշակութային զարգացման կենտրոն հիմնելու նպատակով իրականացվող աշխատանքների մեկնարկը կտրվի 2022 թվականին և կտևի 3 տարի, որի նպատակով **համայնքի կողմից Համայնքի բյուջեի միջոցների հաշվին կիրականացվի 496 266 576 ՀՀ դրամի ներդրում**: Հիմնավորման մեջ միաժամանակ նշվում է, որ *«.....համայնքին նվիրաբերելու նպատակն է նշված հողամասի վրա սուբվենցիայի ծրագրի իրականացմամբ «*Համայնքային ուսումնամշակութային զարգացման կենտրոն»-ի կառուցումը: Հաշվի առնելով վերոնշյալը, ինչպես նաև նկատի ունենալով նախագծի փաթեթին կից ներկայացված ՀՀ համայնքերի տնտեսական և սոցիալական ենթակառուցվածքների զարգացմանն ուղղված սուբվենցիաների հայտը՝ հիմնավորումից պարզ չէ, թե ուսումնամշակութային զարգացման կենտրոնը ինչ ֆինանսական միջոցների/աղբյուրների հաշվին է նախատեսվում կառուցել: Ուստի առաջարկում ենք հստակեցնել կենտոնի կառուցման համար նախատեսվող ֆինանսավորման աղբյուրներն ու միջոցները: 2. Առաջարկվում է անդրադառնալ (հստակեցնել) նվիրաբերվող գույքի փաստացի կարգավիճակին, մասնավորապես՝ օգտագործվում է արդյոք թե ոչ, կամ ինչ նպատակով է ներկայումս օգտագործվում: 3. Առաջարկվում է նախագիծը համաձայանեցնել նաև Կրթության, գիտության, մշակույթի և սպորտի նախարարության հետ: | 1. Ընդունվել է, նախագծի 2-րդ կետի 1)-ին ենթակետում և նախագծի ընդունման հիմնավորման տեղեկանքում կատարվել է համապատասխան լրացում։ 2. Ընդունվել է   Նվիրաբերվող գույքը հանդիսանում է չկառուցապատված հողամաս, որն ըստ էության չի շահագործվում։  3. Ընդունվել է  Նախագիծը ներկայացվել է ՀՀ ԿԳՄՍ նախարարության քննարկմանը: |
| 5. ՀՀ վարչապետի աշխատակազմի  Իրավաբանական վարչություն | 21.04.2022թ. |
| N 01/12/02298-2022 |
| 1. Նախագծի 1-ին կետով նախատեսվում է պետական սեփականություն հանդիսացող հողամասը նվիրաբերել ՀՀ Կոտայքի մարզի Ջրվեժ համայնքին, և որպես լիազորող նորմեր՝ հղում է արված Պետական գույքի կառավարման մասին օրենքին և Հողային օրենսգրքի 89-րդ հոդվածին: Սակայն հարկ է նկատի ունենալ, որ Պետական գույքի կառավարման մասին օրենքի 1-ին հոդվածի 2-րդ մասի 1-ին կետի համաձայն՝ սույն օրենքի գործողությունը չի տարածվում` պետական սեփականություն հանդիսացող հողամասերի (...) վրա: Հետևաբար վերջինս կիրառելի չէ նախագծով առաջարկվող հարաբերությունների նկատմամբ: Ինչ վերաբերում է Հողային օրենսգրքի համապատասխան հոդվածին արված հղմանը, ապա հարկ է նշել, որ այն կարգավորում է նվիրատվության հետ կապված հարաբերությունները: Ուստի գտնում ենք՝ նախաբանում արված հղումները վերանայման կարիք ունեն: Այս համատեքստում հարկ է նկատի ունենալ, որ նախագծի ընդունման իրավական հիմքերը բացակայում են: 2. Նախագծի 2-րդ կետի 3-րդ ենթակետի համաձայն՝ նվիրաբերության պայմանի խախտման դեպքում ՀՀ կառավարության պահանջով նվիրաբերությունը կհամարվի վերացված (…): Սակայն հարկ է նշել, որ Պետական գույքի կառավարման մասին օրենքի 7-րդ հոդվածի 1-ին մասի 12-րդ կետի համաձայն՝ կոմիտեն (...) գործարքներով մյուս կողմի համար նախատեսված պարտավորությունների կատարման նկատմամբ իրականացնում է վերահսկողություն: Նշվածի համատեքստում կառավարության պահանջով նվիրաբերությունը վերացնելու վերաբերյալ կարգավորումը վերանայման կարիք ունի: | 1. Ընդունվել է մասամբ,   Նախագծի նախաբանը մասնակի խմբագրվել է։  Քաղաքացիական օրենսգրքի 605-րդ հոդվածի 1-ին մասի համաձայն՝ նվիրաբերություն է ճանաչվում գույքի կամ իրավունքի նվիրատվությունը հանրօգուտ նպատակներով: Ուստի գտնում ենք, որ նախաբանում արված Հողային օրենսգրքի 89-րդ հոդվածի հղումը իրավաչափ է և վերաբերում է նաև նվիրաբերությանը՝ որպես նվիրատվության տեսակի։   1. Ընդունվել է   Նախագծի 2-րդ կետի 3)-րդ ենթակետը խմբագրվել է։ |
| 6. ՀՀ կրթության, գիտության, մշակույթի և սպորտի նախարարություն | 18.07.2022թ. |
| N33/14.3/17018-2022 |
| «Գույք նվիրաբերելու մասին»ՀՀ կառավարության որոշման նախագծով ՀՀ Կոտայքի մարզի Ջրվեժ համայնքին նվիրաբերվող Ջրվեժ համայնքի Ջրվեժ գյուղի 3-րդ փողոց 5/1 հասցեում գտնվող 0.159 հա մակերեսով հողամասում (ծածկագիր` 07-057-0359-0081-ից) մասնագետների կատարած տեղազննությամբ պարզվել է, որ պատմության և մշակույթի հուշարձաններ, ինչպես նաև հնագիտական օբյեկտների արտաքին նշաններ և հետքեր առկա չեն, ուստի նախարարությունը ներկայացված «Գույք նվիրաբերելու մասին»ՀՀ կառավարության որոշման նախագծի վերաբերյալ առարկություններ չունի:  Միաժամանակ հայտնում ենք, որ համաձայն ՀՀ կառավարության 2002 թ. ապրիլի 20-ի N438 որոշման 43-րդ կետի հիմնարկները, իրավաբանական և ֆիզիկական անձինք աշխատանքների կատարման ժամանակ պատմական, գիտական, գեղարվեստական և այլ մշակութային արժեք ունեցող հնագիտական և մյուս օբյեկտների հայտնաբերման պահից պարտավոր են դադարեցնել աշխատանքները և դրա մասին անհապաղ հայտնել լիազորված մարմնին: | Ընդունվել է ի գիտություն: |
|  |  |
|  |  |
| 7. ՀՀ քաղաքաշինության կոմիտե | 12.10.2022թ. |
| N 01/11.3/11043-2022 |
| «Գույք նվիրաբերելու մասին» Հայաստանի Հանրապետության կառավարության որոշման նախագծի վերաբերյալ տեղեկացվել է, որ նշված ծրագրի իրականացման համար տարածքի ընտրությունն անհրաժեշտ է դիտարկել քաղաքաշինական, ինչպես նաև հեռանկարում հողամասին կից դպրոցի վերակառուցման կամ վերանախագծման հնարարավորության տեսանկյունից:  Հաշվի առնելով վերոգրյալն, նախքան վերջնական դիրքորոշում ներկայացնելն առաջարկում եմ համատեղ իրականցնել տարածքի տեղազննություն: | Ընդունվել է ի գիտություն, իրականացվել է տարածքի տեղազննություն։ |
| 8. ՀՀ կրթության, գիտության, մշակույթի և սպորտի նախարարություն | 10.10.2022թ. |
| N01/09.2/25273-2022 |
| Ուսումնամշակութային զարգացման կենտրոն հիմնելու նպատակով Ջրվեժ համայնքին «Ջրվեժի միջնակարգ դպրոց» ՊՈԱԿ-ի հողատարածքի 0,159 հեկտար մակերեսով հողամաս հատկացնելու վերաբերյալ «Գույք նվիրաբերելու մասին» ՀՀ կառավարության նախագծի առնչությամբ հայտնում եմ. տեղում իրականացված աշխատանքային այցից պարզ է դարձել, որ նախատեսվող կենտրոնը ծառայելու է իբրև դպրոցի մասնաշենք՝ ճաշարանային հատվածի, հանդիսությունների սրահի, գրադարանի մասով:  Ուստի, կենտրոնի կառուցումից հետո դպրոցի տեղակայումը այլ վայրում նպատակահարմար չէ: Պարզ է դարձել նաև, որ համայնքը երկարաժամկետ կտրվածքով երկու դպրոցի խնդիր է տեսնում՝ հաշվի առնելով տվյալ բնակավայրում կառուցապատման ընթացքը: Սա նշանակում է, որ համայնքը պետք է առաջարկ ներկայացնի դպրոցի հզորության վերաբերյալ:  Վերոնշյալի հիման վրա պայմանավորվածություն է ձեռք բերվել կենտրոնի կառուցման առաջարկը դիտարկել միայն համալիր լուծման շրջանակներում՝ հաշվի առնելով վերը թվարկած խնդիրները:  Հայտնում եմ նաև, որ ՀՀ կառավարության 2015 թվականի հուլիսի 23-ի N 797-N որոշմամբ հաստատված «Հայաստանի Հանրապետության պետական հանրակրթական դպրոցների սեյսմիկ անվտանգության բարելավման 2015-2030 թվականների ծրագրի» Հայաստանի Հանրապետությունում սեյսմակայունության տեսակետից առավել վտանգավոր դպրոցների ցանկում /Հավելված 2, կետ 211/ ներառված է ՀՀ Կոտայքի մարզի «Ջրվեժի միջնակարգ դպրոց» ՊՈԱԿ-ը, որը հիմնանորոգման կարիք ունի: Նորակառույց դպրոցների հիմնանորոգումն իրականացվում է միջազգային չափանիշներին համապատասխան:  Նախարարությունը դրական դիրքորոշում կարող է ներկայացնել պայմանով, որ ուսումնամշակութային զարգացման կենտրոնի ստեղծման պարագայում հաշվի կառնվեն թվարկած բոլոր հանգանաքները, և կենտրոնը խոչընդոտ չի հանդիսանա առաջիկայում նախատեսվող «Ջրվեժի միջնակարգ դպրոց» ՊՈԱԿ-ի հիմնանորոգման աշխատանքների համար:  Առաջարկում եմ վերոգրյալի մասով ստանալ նաև Քաղաքաշինության կոմիտեի դիրքորոշումը: | Ընդունվել է։ |